લીંબડી - ચોવીસ કલાક વાહનવ્યવહારથી વ્યસ્ત રહેતા અમદાવાદ - રાજકોટ હાઈવે પર આજે વહેલી સવારે ગમખ્વાર અકસ્માત સર્જાયો હતો.લીમડી નજીક એક ટ્રક અને ડમ્પર વચ્ચેના અકસ્માતમાં ત્રણ વ્યક્તિનું ઘટનાસ્થળે મોત નીપજ્યું હતું. જ્યારે ચાર વ્યક્તિને ઇજા પહોંચી હતી. બનાવની વિગત એવી છે કે આજે વહેલી સવારે સુરેન્દ્રનગરના લીમડી નજીક પાણશીણા પાટિયા પાસે ટ્રકનો ડમ્પર સાથે ગમખ્વાર અકસ્માત સર્જાયો હતો. ડમ્પરમાં ત્રણ લોકો બેઠા હતા, તે તમામનું ઘટના સ્થળે જ મૃત્યુ થયું હતું.